
Kortárs cimbalomirodalom az 1970-es években és napjainkban

Dolgozatom a cimbalom 1870 - es évektől kezdődő átalakulását vázolja fel. A hangszeren történt újítások lehetővé tették, hogy a klasszikus zenében is szerepet kapjon, első sorban a kortárs zeneirodalomban. A XX. század első felében élő és alkotó cimbalomművész, Rácz Aladár munkásságát, a mai kortárs irodalomra gyakorolt hatását is bemutatom. Rácz Aladár jelentősebb tanítványait is megemlítem, mivel nekik köszönhető, hogy napjainkig rengeteg kortárs mű születik cimbalomra. A kortárs cimbalomirodalom 1970 - es évekbeli és mai hangvételét is prezentálom az általam kiválasztott Lendvay Kamilló: Disposizioni I. és II. tételével, és Bella Máté: Message 2 című művével.



